НАУЧНО НАПРАВЛЕНИЕ 2.1. ФИЛОЛОГИЯ

НАУЧНА СПЕЦИАЛНОСТ: БЪЛГАРСКИ ЕЗИК - РАННА ОНТОГЕНЕЗА

Конспект за докторантски конкурс
за академичната 2016/2017 г.

1. Място и значение на проучванията на онтогенезата на езика – психолингвистика на развитието. Основни теоретични схващания относно овладяването на езика: формализъм, конструктивизъм, функционализъм. Методология на изследванията на ранната онтогенеза.

2. Онтогенеза на българската звукова система: ред на овладяване на фонемите и фонемните контрасти. Овладяване на консонантните клъстъри. Правила (процеси) във фонологичното развитие. Ролята на прозодията в овладяването на езика: модели на минималната дума и преодоляването им.

3. Българската лексикална система в онтогенеза. Дума и понятие. Словообразуване – детски оказионализми.

4. Българската морфологичната структура в онтогенеза. Усвояване на морфологичните контрасти. Свръхгенерализации.

5. Развитие на понятията за аспект и време; овладяване на темпоралния дейксис. Овладяване на персоналния дейксис: индивидуални вариации в развитието на понятието за лице.

6. Онтогенеза на българското изречение. Телеграфен стил и преодоляването му. Стадии в овладяването на отрицанието.

7. Поява и развитие на съобщителни, въпросителни, подбудителни и пермисивни изказвания.

8. Онтогенеза на сложните изречения. Фразова и изреченска координация. Поява и развитие на сложни съставни изречения.

9. Сходства и различия при овладяването на първи и на втори език. Билингвално овладяване на първи език. Ролята на възрастта в овладяването на втори език: „деца” срещу „възрастни”. Дискусия за съществуването на „критичен” или сензитивен период.

10. Индивидуални вариации в скоростта и стила на овладяване на първи език. Референциален и експресивен стил в езиковото развитие.

11. Сходства и различия при овладяването на първи и на втори език. Проблеми на ранния билингвизъм. Ролята на възрастта в овладяването на втори език: „деца” срещу „възрастни”. Дискусия за съществуването на „критичен” или сензитивен период.

12. Понятие за метаезиково осъзнаване. Връзка между ранния билингвизъм и метаезиковото осъзнаване. Метаезикови способности при двуезични деца. Метаезиково осъзнаване и ранно ограмотяване.

**Препоръчана литература:**

**Бояджиев,** Т. *Българска лексикология*. София, 2007.

**Граматика** на съвременния български книжовен език. Т. I. Фонетика. Т. II. Морфология. Т. ІІІ. Синтаксис. София, 1982,1983.

**Жобов**, Вл. *Звуковете в българския език*. София, 2004.

**Ницолова, Р.** *Българска граматика. Морфология.* София,Университетско издателство “Св. Климент Охридски”, 2008.

**Пенчев**, Й. *Съвременен български книжовен език. Синтаксис*. Пловдив, 1998.

**Помагало** по синтаксис. Съвременни лингвистични теории – съст. С. Коева, Пловдив, 2001.

**Помагало** по синтаксис. Аргументна структура. Проблеми на простото и сложното изречение. - съст. С. Коева. София, СЕМА РШ, 2005.

**Попова**, В. *Психолингвистика на развитието*. Шумен, Университетско издателство “Епископ Константин Преславски”, 2000.

**Стоянова**, Ю. *Вашето дете говори*. *Речеви актове в ранната детска възраст*. София, Университетско издателство “Св. Климент Охридски”, 1992. (за подготовката на въпроси 1 и 7 от конспекта).

**Стоянова,** Ю. *Психолингвистични студии*. София, “Веда Словена – ЖГ”, 2006 (за подготовката на въпроси 3, 5, 6, 8 и 10 от конспекта).

Стоянова, Ю. Фразова и изреченска координация в онтогенезата. – *Българска реч*, 2009, кн. 1–2, 21–33. (за подготовката на въпроси 8 от конспекта).

**Стоянова**, Ю. *Индивидуални вариации във вербалното развитие*. София, Университетско изд. „Св. Климент Охридски“, 2009. (за подготовката на въпроси 5 и 10 от конспекта).

**Стоянова,** Ю. Езиково осъзнаване: ранна онтогенеза. – *Българска реч*, Год. ХV/2009, кн. 3, 43 – 58. (за подготовката на въпрос 12 от конспекта).

**Стоянова**, Ю. *Ранно езиково развитие*: *От първите звукови комплекси до многословни изказвания*. София: ЛЦ Ромел, 2011. (за подготовката на въпроси 2 и 6 от конспекта).

**Стоянова**, Ю. Овладяване на първи език: ранните стадии. – Списание на Софийския университет за образователни изследвания. Брой 2, 2014. <http://journal.e-center.uni-sofia.bg/site/noviyat-broi/> (кратко представяне на различни аспекти от онтогенезата на езика – има отношение към повечето от въпросите в конспекта).

**Стоянова**, Ю. Овладяване на втори език: проблеми на теорията и практиката. – Litttera et Lingua - Series & Dissertations, брой 6, 2014. <http://slav.uni-sofia.bg/naum/liliseries/diss> (за подготовката на въпроси 11 и 12 от конспекта).

**Допълнителна литература:**

**Clark**, E. V. *First Language Acquisition.* (4th printing). Cambridge Univ. Press, 2005.

**Forrester,** M. A. *Psychology of Language: A Critical Introduction*. London, SAGE, 1996.

**Garman**, M. *Psycholinguistics*. Cambridge, Cambridge University Press, 1990.

**Goodluck,** H. *Language Acquisition: A Linguistic Introduction*. Oxford, Blackwell Publishers, 1991.

**Stoyanova,** J. Precursors of Coordinate Constructions: Polish-Bulgarian Parallels. – *Psychology of Language and Communication*, 2011, № 2, 151 – 174.